Predsjednik Opštine Nikšić razmotrio je Izvještaj o radu i finansijskom poslovanju Javne ustanove Narodna biblioteka „Njegoš” Nikšić za 2024. godinu i dao sledeće

**O C J E N E**

1. Javna ustanova Narodna biblioteka „Njegoš” Nikšić je u 2024. godini uspjela da realizuje planirane programske sadržaje sa visokom profesionalnom odgovornošću, čime je potvrdila da je jedna od ključnih institucija kulture u našem gradu.
2. Biblioteka je tokom 2024. godine ostvarila značajne rezultate u unaprjeđenju svojih usluga, ažuriranju knjižnog fonda i širenju kulturno-obrazovnih aktivnosti, kako kod djece, tako i kod odraslih.
3. Kulturno-obrazovna, informativna i izdavačka djelatnost Biblioteke su u izvještajnoj godini realizovale i inicirale heterogen modul značajnih manifestacija i publikacija.
4. Biblioteka je, uz podršku Opštine Nikšić i Ministarstva kulture Crne Gore, u 2024. godini uspješno organizovala IV Jesenji sajam knjiga „Anderva book“, čime je nastavila tradiciju okupljanja renomiranih stvaraoca iz oblasti kulture, obrazovanja, nauke i umjetnosti.
5. XXVII „Nikšićki književni susreti”, prestižna tradicionalna manifestacija, nastavila je započetu tradiciju sa primarnim ciljem popularisanja nacionalne i regionalne književnosti, te podsticanje stvaralaštva mladih pjesnika.
6. Osim promocije autora iz našeg grada i države Biblioteka je ugostila i promovisala respektabilan broj autora i umjetnika iz regiona i na taj način dala značajan doprinos razvoju kulturne scene grada pod Trebjesom.
7. Biblioteka je sa finansijskog aspekta poslovala odgovorno i transparentno, uz racionalno korišćenje budžetskih sredstava, donacija i projektnih grantova.
8. Značajno je istaći kvalitetnu saradnju koju je u izvještajnoj godini Biblioteka ostvarila sa državnim institucijama i drugim subjektima kulture iz Crne Gore i regiona.

Na osnovu datih ocjena predsjednik Opštine Nikšić donio je sledeće

**Z A K Lj U Č K E**

1. Usvaja se Izvještaj o radu i finansijskom poslovanju Javne ustanove Narodna biblioteka „Njegoš” Nikšić za 2024. godinu.
2. Biblioteka, kao reprezentativna ustanova kulture u Nikšiću, će u narednom periodu sprovoditi intenzivne aktivnosti na obogaćivanju bibliotečkog fonda i raznovrsnim akcijama pokrenuti, osnaživati i popularisati čitalačku naviku kod svih građana, a posebno onih najmlađih.
3. Prepoznatljive oblike kulturno-obrazovnih programa potrebno je proširiti novim i kvalitetnijim sadržajima namijenjenim što većem broju potencijalnih korisnika svih društvenih grupa i starosne dobi.
4. Saradnja sa vaspitno-obrazovnim institucijama u gradu omogućiće uključivanje još većeg broja djece školskog i predškolskog uzrasta i omladine u aktivnosti Biblioteke, što će posebno doprinijeti afirmaciji značaja knjige i čitanja.
5. Realizacijom promocija knjiga, književnih i poetskih večeri i tradicionalne manifestacije „Nikšićki književni susreti” Biblioteka će u tekućoj godini značajno doprinijeti i unaprjeđenju ukupne kulturne ponude i razvoju kulturnog života u gradu.
6. Biblioteka će u narednom periodu nastaviti sa daljom modernizacijom usluga i uvođenjem inovativnih programa koji će dodatno doprinijeti unaprjeđenju rada Ustanove i jačanju njene uloge u društvu.

PREDSJEDNIK

Marko Kovačević, s.r